Դանիել Սմիթ (երաժիշտ)

Դանիել Քեմբել Սմիթ (), անգլիացի երգիչ, երգահան և պրոդույսեր։ Նա անգլիական «Bastille» ռոք-խմբի հիմնադիրն է, գլխավոր երգիչն ու հիմնական երգահանը։ Խումբը ձևավորվել է 2010 թվականին և զանգվածային հռչակ է ստացել 2013 թվականին, երբ լույս է տեսել «Pompeii» երգը՝ «Bad Blood» ալբոմով։ Այնուհետև 2016 թվականի սեպտեմբերին խումբը թողարկել է իր երկրորդ ալբոմը՝ «Wild World»-ը։ 2019 թվականի հունիսին լույս է տեսել երրորդ ալբոմը՝ «Doom Days»-ը։

Կարիերա 
Սմիթը հաճախել է Քինգսի քոլեջ-համալսարանը և Ուեսթ Յորքշիր նահանգի Լիդսի համալսարանը, որտեղ ստացել է անգլերեն լեզվի և գրականության գիտական ​​աստիճան, միաժամանակ գրել է ֆիլմի և երաժշտության մասին Լիդսի ուսանողական թերթի համար։ Մանկուց հետաքրքրվելով ֆիլմերով, ի սկզբանե ցանկանում էր ռեժիսոր կամ խմբագիր դառնալ, մինչև խոստովանեց, որ «ավելի շատ երկրպագու է, քան կինոռեժիսոր»։

Տասնհինգ տարեկանում Սմիթը սկսել է երգեր գրել դաշնամուրով իր ննջասենյակում, բայց իր երաժշտությունը գաղտնի էր պահում ընկերներից և ընտանիքից, մինչև ընկերը համոզեց, որ 2007 թվականին ընդունվի «Leeds Bright Young Things» մրցույթին, որտեղ ի վերջո դարձել է ֆինալիստ։ Նրա առաջին ձայնագրությունները ներառում էին "Alchemy", "Words Are Words", "Irreverence" և "Dictator": Սմիթին հաջողության չի հասել սոլո կարիերայում, բայց շարունակել է երգեր գրել ինչպես մենակ, այնպես էլ մտերիմ ընկերոջ և սենյակակից Ռալֆ Փելեյմընի հետ՝ «To Kill a King» խմբից։ Երկուսն էլ ստեղծել են կողմնակի նախագիծ՝ «Annie Oakley Hanging» վերնագրով, որը նկարագրվում էր որպես «կովբոյի նման» Փելեյմընի կողմից։

Ուսումն ավարտելուց հետո Սմիթը վերադարձել է Լոնդոն, որտեղ շարունակել է սոլո կարիերան և ի վերջո ձևավորել «Bastille»-ը Քրիս «Վուդի» Վուդի, Քայլ Սիմոնսի և Ուիլ Ֆարքարսոնի հետ։ «Bastille»-ը թողարկել է երեք ալբոմ ՝ «Bad Blood», «Wild World» և «Doom Days» անուններով, որոնցից վերջինը թողարկվել է 2019 թվականի հունիսի 14-ին։

2014 թվականին Դեն Սմիթը մասնակցել է «Band Aid» աջակցության սինգլին։

«BEST LAID PLANS»-ը Հարավային Լոնդոնում հիմնված ձայնագրային լեյբլ է, որը ստեղծվել է 2014 թվականին Դեն Սմիթի, Մարկ Քրվիջի և Դեն Պրիդիի կողմից՝ իրենց սիրած երաժշտությունը թողարկելու համար։

2015 թվականին Սմիթը հանդես է եկել որպես վոկալիստ ֆրանսիացի էլեկտրոնային երաժիշտ Մադեոնի կողմից ստեղծված և գրված «La Lune» երգի համար՝ «Madeon» 2015 թվականի արկածային ալբոմի համար։ Նույն թվականին Սմիթը համադրել է և պատրաստել վոկալներ «Better Love» «Foxes»-ի հետ, որը թողարկվել է 2015 թվականի սեպտեմբերի 4-ին։

2017 թվականին մասնակցել է «Grenfell Tower» բարեգործական երգին։

2018 թվականի օգոստոսին «Bastille»-ը համագործակցել է ամերիկյան դիջեյ՝ «Marshmello»-ի հետ և թողարկել սինգլ՝ «Happier» վերնագրով։

2019 թվականի հունիսի 14-ին խումբը թողարկել է «Doom Days»-ը՝ երրորդ ալբոմը։

Ազդեցություններ 
Սմիթը «Երկվորյակ գագաթներ» հեռուստասերիալի և դրա ստեղծողներից մեկի՝ Դեյվիդ Լինչի երկրպագու է։ Հեռուստասերիալը ոգեշնչել է նրա առաջին ձայնագրած երգերից մեկը՝ «Laura Palmer» և առաջին սինգլը՝ «Overjoyed»: Սմիթը պատմել է, որ իր ավելի վաղ աշխատանքի վրա ազդեցություն է ունեցել Ռեգինա Սպեկտորը։

Անձնական կյանք 
Նա գրում և կազմակերպում է «Bastille»-ի որոշ երգեր։ Բացի ռեմիքսներից և քավերներից, աշխատել է իր ընկեր Մարկ Քրվիդի հետ, դարձել է «Bad Blood» և «Wild World»-ի պրոդյուսերը : Դենը նվագում է դաշնամուր, ստեղնաշար, մելոդիկա և պերկուսիա։ Նրա օրիգինալ «Dan Smith Piano»-ն գողացվել է 2010 թվականին։ Սմիթի ծնողները հարավաֆրիկացի են։

Ծանոթագրություններ 

Էլեկտրոփոփ երաժիշտներ
Անգլիացի երգիչներ
Բրիտանացի երգահաններ
Բրիտանացի պրոդյուսերներ